rejauldu/bengali-wikipedia huggingface dataset:
আধিয়া পদ্ধতি মাঝে মাঝে আধিয়া হিসাবে বর্ণিত, একটি পদ্ধতি, যা ভারতের উত্তর-পূর্বাঞ্চলীয়, উত্তর বাংলাভাষী অংশে প্রচলিত রয়েছে (বাংলা শব্দ হিসাবে), যেখানে একজন যৌনকর্মী মাশী বা পতিতালয় রক্ষকের, সাধারণত একজন বয়স্ক অবসরপ্রাপ্ত যৌনকর্মীর, একটি ঘর বা অ্যাপার্টমেন্ট ভাড়া নেয়, যারা স্থায়ী হারে নয় বরং যৌনকর্মীর মোট উপার্জনের ভিত্তিতে রুমের জন্য ভাড়া নেন, যেখানে মাশী শ্রমিকের উপার্জনের অংশ পান। Guilty Without Trial", by Sleightholme & Indrani (1996).    আরো দেখুন    ভারতে পর্নোগ্রাফি  ভারতে পতিতাবৃত্তি   আরও পড়া            তথ্যসূত্র   বিষয়শ্রেণী:যৌনকর্মী বিষয়শ্রেণী:ভারতে পতিতাবৃত্তি বিষয়শ্রেণী:ভারতীয় শব্দ ও বাক্যাংশ বিষয়শ্রেণী:ভারতীয় যৌনকর্মী
কয়রা মদিনাবাদ মডেল সরকারি মাধ্যমিক বিদ্যালয় বাংলাদেশের খুলনা জেলার কয়রা উপজেলায় অবস্থিত একটি স্বনামধন্য ঐতিহ্যবাহী মাধ্যমিক বিদ্যালয়। বিদ্যালয়টি সরকারিকরনের মাধ্যমে মডেলে উন্নীত করা হয় এবং ষষ্ঠ শ্রেণী থেকে দ্বাদশ শ্রেণী পর্যন্ত শিক্ষাদান ব্যবস্থা চালু করা হয়। যার মধ্যে থেকে কারিগরি শিক্ষাক্রম অন্তর্ভুক্ত করা হয়েছে।   ইতিহাস  ১৯৬২ সালে কয়রা সদরে বিদ্যালয়টি প্রতিষ্ঠা করা করা হয়। দীর্ঘ সময় অতিবাহিত হওয়ার পর ৯ই অক্টোবর ২০১৮ সালে সরকারিকরণ করা হয়।   সহশিক্ষা কার্যক্রম   স্কাউট দল  বিতর্ক সভা  বিজ্ঞান ক্লাব  ক্রীড়া ক্লাব  সমাবেশ   তথ্যসূত্র    বহিঃসংযোগ  বিদ্যালয়ের ওয়েবসাইট  বিষয়শ্রেণী:খুলনা জেলার বিদ্যালয় বিষয়শ্রেণী:খুলনা জেলার শিক্ষাপ্রতিষ্ঠান বিষয়শ্রেণী:বাংলাদেশের উচ্চ বিদ্যালয় বিষয়শ্রেণী:কয়রা উপজেলার শিক্ষাপ্রতিষ্ঠান
ওয়ার্ড নং ৯৫, কলকাতা পৌরসংস্থা হলো ১০ নং বরোতে অবস্থিত কলকাতা পৌরসংস্থার একটি প্রশাসনিক বিভাগ, যা  দক্ষিণ কলকাতার টালিগঞ্জের রিজেন্ট পার্কের (তিলক নগর-আজাদগড়-আশ্বিনী নগর-অরবিন্দ নগর-সমাজগড়) অংশগুলিকে কভার করে এবং গল্ফ গ্রিন পাড়া। মধ্যে ভারতীয় রাজ্য এর পশ্চিমবঙ্গ।   ভূগোল  ৯৫ নং ওয়ার্ডটির সীমানাঃ প্রিন্স গোলাম শাহ রোড (বিক্রমগড়) এর উত্তরে; যাদবপুর সেন্ট্রাল রোডের পূর্বে; রায়পুর রোডের দক্ষিণে; এবং পশ্চিমে নেতাজি সুভাষ চন্দ্র বসু রোড।   ওয়ার্ডটি  কলকাতা পুলিশের গল্ফ গ্রিন পুলিশ স্টেশন দ্বারা পরিবেশিত হয়।Kolkata: Detail Maps of 141 Wards with Street Directory, Fourth Impression 2003, Map No. 66, D.P. Publication and Sales Concern, 66 College Street, Kolkata-700 073.  পাটুলি মহিলা থানার  দক্ষিণ শহরতলির বিভাগের অধীনস্থ সমস্ত পুলিশ থানার উপর এখতিয়ার রয়েছে - নেতাজি নগর, যাদবপুর, কসবা, রিজেন্ট পার্ক, বাঁশদ্রোণী, গড়ফা এবং পাটুলি।   জনসংখ্যা  ভারতের ২০১১ সালের আদমশুমারি অনুসারে, কলকাতা পৌরসংস্থার ওয়ার্ড নং ৯৫-এর মোট জনসংখ্যা ছিল ২৬,৭৩৭ জন, যার মধ্যে 13,212 (৪৯%) পুরুষ এবং ১৩,৫২৫ (৫১%) মহিলা। ৬ বছরের নিচে জনসংখ্যা ছিল ১,৩১৪ জন। ৯৫ নং ওয়ার্ডে মোট শিক্ষিতের সংখ্যা ছিল ২৪,৩০৬ (৬ বছরের বেশি জনসংখ্যার ৯৫.৬১%)।   নির্বাচনের হাইলাইটস  ওয়ার্ডটি একটি সিটি মিউনিসিপ্যাল কর্পোরেশন কাউন্সিল নির্বাচনী এলাকা গঠন করে এবং এটি টালিগঞ্জ বিধানসভা কেন্দ্রর এর একটি অংশ। নির্বাচনবছর নির্বাচনী এলাকা কাউন্সিলরের নাম দলীয় অধিভুক্তি ২০০৫ ওয়ার্ড নং ৯৫ শ্যামলী ভদ্র সর্বভারতীয় তৃণমূল কংগ্রেসSearch the web for COUNCILLORS OF KOLKATA MUNICITIPAL CORPORATION. In the search list click on this. On clicking one gets an option for "List of KMC Councillors" at the bottom of the page. Press <Open> to get to Adobe Acrobat file. ২০১০ তপন দাশগুপ্ত সর্বভারতীয় তৃণমূল কংগ্রেস ২০১৫ তপন দাশগুপ্ত সর্বভারতীয় তৃণমূল কংগ্রেসPrabahat Khabar, Hindi newspaper, print edition, 29 April 2015   তথ্যসূত্র   বিষয়শ্রেণী:কলকাতা পৌরসংস্থার ওয়ার্ড বিষয়শ্রেণী:উইকিউপাত্তে স্থানাঙ্ক আছে
thumb|তীরের বিছানায় ভীষ্ম, রাজা রবিবর্মার চিত্রকর্ম। ভীষ্মঅষ্টমী () হল একটি হিন্দু উৎসব যা হিন্দু মহাকাব্য মহাভারতের চরিত্র ভীষ্মের মৃত্যুবার্ষিকীকে স্মরণ করে। উত্তরায়ণ নামে পরিচিত উপযুক্ত সময়কালে ভীষ্ম কুরুক্ষেত্রের যুদ্ধক্ষেত্রে মৃত্যু বেছে নিয়েছিলেন বলে মনে করা হয়।  হিন্দু পঞ্জিকার মাঘ মাসে ভীষ্মঅষ্টমী পালন করা হয়। এটি জানুয়ারি-ফেব্রুয়ারি মাসের সাথে মিলে যায়। বিবরণ ভীষ্মঅষ্টমী হল ছোটো ছুটির দিন যা বাংলা এবং দক্ষিণ ভারতের কিছু অংশে ভীষ্মের স্মরণে পালন করা হয়, যিনি কুরুক্ষেত্র যুদ্ধে যুদ্ধ করেছিলেন এবং মারা গিয়েছিলেন বলে বিশ্বাস করা হয়, যা মহাভারতে দেখানো হয়েছে। মহাকাব্য অনুসারে, ভীষ্ম ছিলেন শান্তনুর পুত্র, যিনি তার পুত্রকে বর দিয়েছিলেন যে তাকে নিজের মৃত্যুর দিন (ইচ্ছামৃত্যু) বেছে নেওয়ার অনুমতি দেওয়া হবে। ভীষ্ম বিবাহ না করার শপথ নিয়েছিলেন এবং তিনি তার পিতার সিংহাসনের প্রতি সর্বদা বিশ্বস্ত থাকবেন।  ভীষ্মের মৃত্যুবার্ষিকী মাঘ মাসের শুক্লপক্ষের অষ্টমী তিথিতে পালন করা হয়। দিনের সাথে সম্পর্কিত কিংবদন্তি অনুসারে, ভীষ্ম তার দেহ ত্যাগ করার আগে ৫৮ দিন অপেক্ষা করেছিলেন যাতে তিনি উত্তরায়ণের শুভ দিনটি অতিক্রম করতে পারেন, যা দক্ষিণায়নের ছয় মাসের সময়কাল শেষ করার পরে সূর্যের উত্তর দিকে যাত্রাকে চিহ্নিত করে। হিন্দুরা বিশ্বাস করে যে উত্তরায়ণের সময় যিনি মারা যান তিনি স্বর্গে যান।  তথ্যসূত্র  বিষয়শ্রেণী:জানুয়ারি উদ্‌যাপন বিষয়শ্রেণী:ফেব্রুয়ারি উদ্‌যাপন বিষয়শ্রেণী:হিন্দু উৎসব বিষয়শ্রেণী:বাঙালি উৎসব বিষয়শ্রেণী:ভারতের ধর্মীয় উৎসব
মাহমুদ হাসান সুমন একজন বাংলাদেশী রাজনীতিবিদ ও ময়মনসিংহ-৮ আসনের সাবেক সংসদ সদস্য। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   জন্ম ও প্রাথমিক জীবন  ১৯৭৮ সালের ১৯ ডিসেম্বর ময়মনসিংহ জেলার ঈশ্বরগঞ্জ উপজেলায় জন্মগ্রহণ করেন।   শিক্ষা জীবন  শিক্ষা জীবনে তিনি বিবিএ সম্পন্ন করেছেন।    রাজনৈতিক জীবন  ২০১৪ সালে তিনি প্রথমবার উপজেলা পরিষদ নির্বাচনে প্রতিদ্বন্দিতা করেন এবং বিজয়ী হয়ে পরিষদের দায়িত্বগ্রহণ করেন। এরপর ২০১৮ সালে দ্বিতীয়বারের মত তিনি আওয়ামী লীগের দলীয় প্রতীকে নির্বাচনে অংশ নেন এবং জয় নিশ্চিত করেন।  তিনি ২০১৪ এবং ২০১৮ সালে অনুষ্ঠিত দশম ও একাদশ সংসদ নির্বাচনে স্বতন্ত্র প্রার্থী হিসেবে মনোনয়ন দাখিল করেছিলেন। কিন্তু তার মনোনয়নপত্র বাতিল ঘোষণা করা হয়।  প্রার্থিতা বাতিলের বিরুদ্ধে তিনি আপীল করলেও হাইকোর্ট থেকে প্রার্থিতা স্থগিত করা হয়।   দ্বাদশ জাতীয় সংসদ নির্বাচনে তিনি ৫৬ হাজার ৮০১ ভোট পেয়ে বিজয়ী হন এবং তার নিকটতম প্রতিদ্বন্দ্বী প্রার্থী ফখরুল ইমান পান ২৭ হাজার ৯৮৪টি ভোট। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।   বিতর্ক  মাহমুদ হাসান সুমন আওয়ামী লীগের রাজনীতির সঙ্গে জড়িত থাকলেও তার বিরুদ্ধে দলীয় শৃঙ্খলা ভঙ্গের অভিযোগ রয়েছে। দলীয় সিদ্ধান্তের বিরুদ্ধাচারণ করায় তাকে ২০১৯ ও ২০২১ আওয়ামী লীগ থেকে বহিষ্কার করা হয়।    এছাড়া বিতর্কিত ও অনুপ্রবেশারীদের দলে পদায়ন ও স্বজনপ্রীতির অভিযোগও রয়েছে।  অবৈধভাবে প্রভাব খাটিয় দুর্নীতি ও অনিয়ম করার অভিযোগে সুমনের বিরুদ্ধে মামলা রয়েছে।   তথ্যসূত্র   বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:ময়মনসিংহ জেলার রাজনীতিবিদ
বাংলাদেশ এবং দক্ষিণ আফ্রিকা ক্রিকেট দল একে অপরের বিরুদ্ধে ২০০৩ সাল থেকে ওডিআই ম্যাচ খেলে আসছে।এই দুইটি দল এই পর্যন্ত ১৪বার মুখোমুখি হয়েছে, যার মধ্যে দক্ষিণ আফ্রিকা জিতেছে ১৩টি ম্যাচ এবং বাংলাদেশ জিতেছে ১টি ম্যাচ    ফলাফলের সংক্ষিপ্ত বিবরণ  মোটবাংলাদেশে দক্ষিণ আফ্রিকাতে নিরপেক্ষবাংলাদেশ জিতেছে  ১  ০  ০  ১দক্ষিণ আফ্রিকা জিতেছে    ১৩  ৬  ৬  ১টাই/ফলাফল হয়নি   ১  ০  ০  ১ম্যাচ খেলেছে    ১৫  ৬  ৬  ৩   ম্যাচের তালিকা    বাংলাদেশে    দক্ষিণ আফ্রিকাতে    নিরপেক্ষ ভেন্যুতে    তথ্যসূত্র   বিষয়শ্রেণী:একদিনের আন্তর্জাতিক ক্রিকেটের রেকর্ডসমূহ বিষয়শ্রেণী:ক্রিকেট সম্পর্কিত তালিকা বিষয়শ্রেণী:আন্তর্জাতিক ক্রিকেটে বাংলাদেশ
প্রসন্নময়ী দেবী (২৯ সেপ্টেম্বর ১৮৫৬ - ২৫ নভেম্বর ১৯৩৯) সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৪৩০,  একজন বিশিষ্ট কবি এবং সাহিত্যিক। তিনি কবিতা ছাড়াও উপন্যাস, ভ্রমণকাহিনী এবং স্মৃতিকথা লিখেছিলেন।  প্রথম জীবন ও পরিবার কবি প্রসন্নময়ী দেবী বর্তমান বাংলাদেশের পাবনা জেলার হরিপুর গ্রামের চৌধুরী জমিদার বংশে ১৮৫৬ খ্রিষ্টাব্দের ২৯ সেপ্টেম্বর ( ১২৬৪ বঙ্গাব্দের ১৪ আশ্বিন) জন্মগ্রহণ করেন। তার পিতার নাম দুর্গাদাস চৌধুরী। প্রসন্নময়ী ছিলেন তার প্রথম সন্তান। প্রসন্নময়ীর ছিল সাত ভাই। তাদের মধ্যে কলকাতা হাইকোর্টের বিচারপতি স্যার আশুতোষ চৌধুরী এবং সাহিত্যিক প্রমথ চৌধুরী উল্লেখযোগ্য। দশ বছর বয়সে প্রসন্নময়ীর বিবাহ হয় পাবনার গুণাইগাছা গ্রামের কৃষ্ণকুমার বাগচীর সাথে। বিবাহের মাত্র দুই বছর পরেই কৃষ্ণকুমার উন্মাদরোগগ্রস্ত হন। এর পর থেকে প্রসন্নময়ী তার শিশুকন্যা  প্রিয়ম্বদাকে নিয়ে তার পিত্রালয়েই বাস করতেন।  এরপর প্রসন্নময়ীর পিতা তার মেয়ের কষ্ট দূর করার জন্য তাকে গৃহে উপযুক্ত শিক্ষা দিতে মনস্থ করেন। তাকে ইংরেজি ও সঙ্গীত শেখানোর জন্য ইউরোপিয়ান শিক্ষিকা নিযুক্ত করেন এবং নিজে তার বাংলা ও সংস্কৃত শিক্ষার ভার গ্রহণ করেন। ইংরেজি ও সঙ্গীত শিক্ষা বেশি অগ্রসর না হলেও পরবর্তীকালে প্রসন্নময়ী দেবী ইংরেজি শিখেছিলেন।  প্রসন্নময়ীর একমাত্র কন্যা প্রিয়ম্বদা দেবীর নাম বাংলা সাহিত্যে সুপরিচিত। তিনিও বিখ্যাত কবি ছিলেন।  সাহিত্যকর্ম বারো বছর বয়সে প্রসন্নময়ী দেবীর কবিতার বই 'আধ আধ ভাষিণী' প্রকাশিত হয়। ১৮৭০ খ্রিষ্টাব্দে, ১২৭৬ বঙ্গাব্দে  জি. পি. রায় অ্যান্ড কোম্পানি, প্রিন্টারস দ্বারা মুদ্রিত ও  প্রকাশিত হয়েছিল। এই বইটিতে সতেরটি ছোট ছোট কবিতা ছিল।  প্রসন্নময়ীর দ্বিতীয় কবিতার বই 'বনলতা'। ১২৮৭ বঙ্গাব্দে শ্রীযুক্ত যোগেশ চন্দ্র বন্দ্যোপাধ্যায় দ্বারা ক্যানিং লাইব্রেরি কলকাতা থেকে এটি প্রকাশিত হয়। এই বইটিতে পঁচিশটি খণ্ড কবিতা ছিল। এর মধ্যে তিনটি কবিতা ইংরেজি কবিতার অনুবাদ। বনলতা কবির তরুণ বয়সের রচনা। বনলতা কাব্যগ্রন্থটি প্রকাশিত হওয়ার পর প্রসন্নময়ী সাহিত্য সমাজে পরিচিত হন। সেই আমলের সাহিত্য সমালোচক রাজনারায়ণ বসু যেমন এর প্রশংসা করেন তেমনই 'আর্য্যদর্শন', 'ইন্ডিয়ান নেশন', 'দ্য ইন্ডিয়ান মিরর', 'ব্রাহ্ম পাবলিক ওপিনিয়ন', 'ক্যালকাটা রিভিউ' প্রভৃতি পত্রিকায় এই বইয়ের উৎসাহব্যঞ্জক সমালোচনা প্রকাশিত হয়।  প্রসন্নময়ীর তৃতীয় গ্রন্থ 'নীহারিকা' প্রথম ভাগ ১২৯০ বঙ্গাব্দে প্রকাশিত হয়। এটির দ্বিতীয় ভাগ প্রকাশিত হয় ১৮১৮ শকাব্দে। 'নীহারিকা' প্রথম ভাগে মোট একুশটি কবিতা আছে। এতে তার কবিপ্রতিভা সম্পূর্ণ বিকশিত হয়েছিল। নীহারিকা দ্বিতীয় ভাগের কবিতার মধ্যে জীবনের নিগূঢ় রহস্য ব্যথা দেখা যায়। মোট আটত্রিশটি কবিতা নীহারিকাতে ছিল।  তার উপন্যাসগুলির মধ্যে 'অশোকা', 'পূর্বকথা', 'আর্যাবর্ত' উল্লেখযোগ্য।  তিনি যে সময়ে লিখতে আরম্ভ করেছিলেন সেই সময় ছিল বাংলার আধুনিক সাহিত্যের প্রারম্ভকাল। তিনি সেই সময়ের অনেক মাসিক পত্রে রচনা, গল্প ও কবিতা লিখেছিলেন। তারপরে তিনি 'ভারতবর্ষ', 'মানসী ও মর্ম্মবাণী' ও 'মাতৃমন্দির' প্রভৃতি পত্রিকাতে রচনা প্রকাশ করেন।  তথ্যসূত্র  বিষয়শ্রেণী:বাঙালি কবি বিষয়শ্রেণী:বাঙালি ঔপন্যাসিক বিষয়শ্রেণী:১৮৫৬-এ জন্ম বিষয়শ্রেণী:১৯৩৯-এ মৃত্যু বিষয়শ্রেণী:বাঙালি লেখক বিষয়শ্রেণী:১৯শ শতাব্দীর বাঙালি ঔপন্যাসিক বিষয়শ্রেণী:২০শ শতাব্দীর বাঙালি ঔপন্যাসিক বিষয়শ্রেণী:১৯শ শতাব্দীর বাঙালি কবি বিষয়শ্রেণী:২০শ শতাব্দীর বাঙালি কবি
ক্রোমওএস () পূর্বে ক্রোম ওএস হচ্ছে গুগল-কর্তৃক উন্নয়নকৃত একটি অপারেটিং সিস্টেম  যেটি লিনাক্স কার্নেলের উপর ভিত্তি করে নির্মিত এবং প্রধান ব্যবহারকারী ইন্টারফেস হিসাবে গুগল ক্রোম ব্যবহার করে। ফলাফলস্বরূপ, ক্রোমওএস গুগলের ওয়েব এপ্লিকেশন সাপোর্ট করে।  জুলাই ২০০৯-এ গুগল এ প্রকল্পের ঘোষণা দেয়, এটাকে একটি অপারেটিং সিস্টেম ধরে যেটায় এপ্লিকেশন এবং ব্যবহারকারীর তথ্য ক্লাউডে জমা রাখেঃ  ক্রোম ওএস তাই প্রধানত ওয়েব এপ্লিকেশন চালায়। একই বছরের নভেম্বরে সোর্স কোড এবং একটি পাবলিক ডেমো আসে। প্রথম ক্রোম ওএস ল্যাপটপ-ক্রোমবুক আসে মে ২০১১তে। প্রাথমিক ক্রোমবুকগুলোর শিপমেন্ট করে স্যামসাং ও এসার জুলাই ২০১১তে।  ক্রোম ওএসে একটি অংশভূক্ত ফাইল ম্যানেজার, মিডিয়া প্লেয়ার রয়েছে। এটা ক্রোম এপ্লিকেশন সাপোর্ট করে, যেটা ন্যাটিভ এপ্লিকেশন ও ডেস্কটপে রিমোট এক্সেস একত্রিত করে। অ্যান্ড্রয়েড এপ্লিকেশন ক্রোমবুকের জন্যে এভেইলএবল হওয়া শুরু  ২০১৪ সাল থেকে, এবং ২০১৬ সালে, গুগল প্লে স্টোরেই প্রবেশের অনুমতি পায় ক্রোমওএস।  ক্রোম ওএস শুধু গুগলের প্রস্তুতকারক সহযোগীদের যন্ত্রেই পূর্ব ইন্সটল করা থাকে। একটি সমতূল্য  ওপেন সোর্স বিনিময় আছে, যার নাম ক্রোমিয়াম ওএস, যা সোর্স কোড থেকে কম্পাইল করা যায়।  উন্মুক্ত উৎস ক্রোম ওএস আংশিকভাবে মুক্ত সোর্স ক্রোমিয়াম ওএস প্রকল্পের অধীনে উন্নয়ন করা হয়। অন্যান্য ওপেন সোর্স প্রকল্পের মত ডেভেলপাররা ক্রোমিয়াম ওএসে প্রয়োজনীয় সম্পাদনা করে তাদের নিজস্ব সংস্করণ বানাতে পারেন। অন্যদিকে ক্রোমও এস শুধু গুগল ও তার অংশীদারদের দ্ধারা সাপোর্ট করা হয়, এবং এ অপারেটিং সিস্টেম চালানোর উদ্দেশ্যে বানানো হার্ডওয়্যারেই চলে। ক্রোমওএস নিজে থেকেই সর্বশেষ সংস্করণে হালনাগাদ হয়, যেটা ক্রোমিয়াম ওএস হয় না।  তথ্যসূত্র  বহিঃসংযোগ   Official website  Official blog  Release blog  Chromium OS project page    Google Chrome OS Live Webcast; November 19, 2009  বিষয়শ্রেণী:২০১১-এর সফটওয়্যার বিষয়শ্রেণী:গুগল অপারেটিং সিস্টেম বিষয়শ্রেণী:গুগল ক্রোম বিষয়শ্রেণী:গুগল বিষয়শ্রেণী:লিনাক্স কার্নেল-ভিত্তিক অপারেটিং সিস্টেম বিষয়শ্রেণী:এক্স৮৬ অপারেটিং সিস্টেম বিষয়শ্রেণী:সিস্টেমডি ছাড়া লিনাক্স ডিস্ট্রিবিউশনসমূহ বিষয়শ্রেণী:এআরএম অপারেটিং সিস্টেম বিষয়শ্রেণী:মোবাইল অপারেটিং সিস্টেম বিষয়শ্রেণী:ট্যাবলেট অপারেটিং সিস্টেম বিষয়শ্রেণী:লিনাক্স ডিস্ট্রিবিউশন
ইয়াঙ্গুন (; ) দক্ষিণ-পূর্ব এশিয়ার রাষ্ট্র মিয়ানমারের প্রাক্তন রাজধানী। এটি পূর্বে রেঙ্গুন নামেও পরিচিত ছিলো। প্রাক্তন নামটি রাখাইন উচ্চারণ রঙ্গুঁ থেকে আসে বলে ধারণা করা হয়। ২০০৬ সাল পর্যন্ত এটি বার্মার রাজধানী ছিলো, যখন সামরিক সরকার প্রশাসনিক কাজগুলি সহজ করার উদ্দেশ্য-নির্মিত শহর নাইপিদোতে [nèpjìdɔ̀] রাজধানী স্থানান্তরিত করে। ৭,০০০,০০০ জনেরও বেশি লোক নিয়ে ইয়াঙ্গুন হল মিয়ানমারের সবচেয়ে জনবহুল শহর এবং এর সবচেয়ে গুরুত্বপূর্ণ বাণিজ্যিক কেন্দ্র।   ইতিহাস   ঔপনিবেশিক শাসন  থাম্ব|১৯১১ সালে ইয়াঙ্গুনের মানচিত্র ব্রিটিশ উপনিবেশে থাকাকালীন ২৩ ডিসেম্বর ১৯৪১ তে জাপানিরা প্রথম বোমা ফেলেছিলো তৎকালীন রেঙ্গুনে।   জনসংখ্যা  ইয়াঙ্গুন বার্মায় এখন পর্যন্ত সর্বাধিক জনবহুল শহর যদিও এর জনসংখ্যার আকারের অনুমানিক পরিমাণ বিস্তৃতভাবে পরিবর্তিত হয়। সমস্ত জনসংখ্যার পরিসংখ্যান অনুমান ভিত্তিক যেহেতু ১৯৮৩ সাল থেকে বার্মায় কোনও সরকারি জরিপ করা হয়নি। জাতিসংঘের একটি অনুমান ২০১০ সালে শহরের জনসংখ্যা ৪.৩৫ মিলিয়ন, তবে ২০০৯ সালের মার্কিন স্টেট ডিপার্টমেন্টের অনুমান অনুযায়ী জনসংখ্যা ৫.৫ মিলিয়ন ছাড়িয়েছে। মার্কিন পররাষ্ট্র দফতরের অনুমান সম্ভবত প্রকৃত সংখ্যার কাছাকাছি যেহেতু জাতিসংঘের সংখ্যাটি একটি সরলরেখার অভিক্ষেপ এবং এটি গত দুই দশকে শহরের সীমা সম্প্রসারণকে বিবেচনায় নেয় নাই বলে মনে হয়। ১৯৪৮ সালের পরে এই শহরের জনসংখ্যা তীব্রভাবে বৃদ্ধি পেয়েছিল যেহেতু দেশের অন্যান্য অঞ্চল থেকে বহু লোক (মূলত আদিবাসী বার্মিজ) উত্তর ওকল্কালপা, দক্ষিণ ওক্কালাপ, এবং থেকেটায় নতুন নির্মিত উপগ্রহ শহরগুলোতে এবং ১৯৯০ এর দশকে পূর্ব ডাগন, উত্তর ডাগন এবং দক্ষিণে স্থানান্তরিত হয়েছে। অভিবাসীরা নেটওয়ার্কিংয়ের উদ্দেশ্যে ইয়াঙ্গুনে তাদের আঞ্চলিক সমিতি (যেমন মান্ডলে অ্যাসোসিয়েশন, মাওলামায়িং অ্যাসোসিয়েশন ইত্যাদি) প্রতিষ্ঠা করেছিল। দেশটির প্রশাসনিক রাজধানী নাইপিদোয় স্থানান্তরের সরকারের সিদ্ধান্তটি ইয়াঙ্গুন থেকে এক অজানা সংখ্যক বেসামরিক কর্মচারীকে দূরে সরিয়ে দিয়েছে।  ইয়াঙ্গুন হল দেশের সর্বাধিক জাতিগতভাবে বৈচিত্র্যময় শহর। যদিও দ্বিতীয় বিশ্বযুদ্ধের আগে ভারতীয়রা সামান্য সংখ্যাগরিষ্ঠতা তৈরি করেছিল, আজ, জনসংখ্যার বেশিরভাগই বার্মীয় (বর্মণ) বংশোদ্ভূত। ভারতীয়/বাংলাদেশী বার্মিজ এবং চীনা বার্মিজের বৃহত জনগোষ্ঠী বিশেষত ঐতিহ্যবাহী শহরতলির আশেপাশে বিদ্যমান। রাখাইন এবং ক্যারেন সম্প্রদায়ের লোকও প্রচুর সংখ্যক এ শহরে রয়েছে।  বার্মিজ হল শহরের প্রধান ভাষা। ইংরেজি এখন পর্যন্ত শিক্ষিত শ্রেণীর পছন্দের দ্বিতীয় ভাষা। সাম্প্রতিক বছরগুলিতে, বিদেশের চাকরির সুযোগের সম্ভাবনা কিছু লোককে অন্য ভাষা অধ্যয়নের জন্য প্ররোচিত হয়েছে: ম্যান্ডারিন চাইনিজ সর্বাধিক জনপ্রিয়, এর পরে জাপানি এবং ফরাসী ভাষা রয়েছে।  ইয়াঙ্গুনে প্রচলিত প্রাথমিক ধর্মগুলি হল বৌদ্ধধর্ম, ইসলাম, খ্রিস্টান ও হিন্দু ধর্ম। শ্বেডগন প্যাগোডা শহরের একটি বিখ্যাত ধর্মীয় নিদর্শন।   অর্থনীতি  ইয়াঙ্গুন হল দেশের বাণিজ্য, শিল্প, রিয়েল এস্টেট, মিডিয়া, বিনোদন এবং পর্যটন কেন্দ্রের প্রধান কেন্দ্র। শহরটি জাতীয় অর্থনীতির প্রায় এক পঞ্চমাংশ অবদান রাখে। ২০১০-২০১১ অর্থবছরের সরকারি পরিসংখ্যান অনুসারে, ইয়াঙ্গুন অঞ্চলের অর্থনীতির আকার ছিল ৮.৯৩ ট্রিলিয়ন কেয়াট বা জাতীয় জিডিপির ২৩%।   তথ্যসূত্র     বিষয়শ্রেণী:প্রাক্তন জাতীয় রাজধানী বিষয়শ্রেণী:মিয়ানমারের বন্দর বিষয়শ্রেণী:ইয়াঙ্গুন অঞ্চলের জনবহুল স্থান বিষয়শ্রেণী:ভারত মহাসাগরের বন্দর ও পোতাশ্রয়
তামিলগা ভেত্রি কড়গম ( ;  টিভিকে) হল তামিলনাড়ু রাজ্য এবং কেন্দ্রশাসিত অঞ্চল পুদুচেরির একটি ভারতীয় আঞ্চলিক রাজনৈতিক দল। এটি ২ ফেব্রুয়ারি ২০২৪ -এ অভিনেতা-রাজনীতিবিদ বিজয় দ্বারা প্রতিষ্ঠিত হয়েছিল। প্রতিষ্ঠার তারিখ থেকে দলের সভাপতি হিসাবে দলের প্রতিষ্ঠাতা বিজয়ের নেতৃত্বে। পার্টির সদর দপ্তর সিশোর টাউন, ৮ম অ্যাভিনিউ, পানাইউর, চেন্নাইতে অবস্থিত।   ইতিহাস  জনহিতকর কার্যক্রম পরিচালনার জন্য ২০০৯ সালের ২৬ জুন, বিজয় পুদুক্কোট্টাইতে তার ফ্যান ক্লাব, বিজয় মক্কাল আইয়াক্কাম চালু করেন। সংগঠনটি ২০১১ সালের বিধানসভা নির্বাচনে AIADMK-এর নেতৃত্বাধীন জোটকে সমর্থন করেছিল। ফ্যান ক্লাব সংগঠনটি ২০২১ সালের অক্টোবরে তামিলনাড়ুর স্থানীয় সংস্থার নির্বাচনে প্রতিদ্বন্দ্বিতা করেছিল, যেখানে এটি অংশ নিয়েছিল ১৬৯ টি আসনের মধ্যে ১১৫ টিতে জয়লাভ করেছিল। ২ ফেব্রুয়ারী ২০২৪ -এ, বিজয় তার রাজনৈতিক দল, তামিলগা ভেত্রি কাজগাম চালু করার ঘোষণা দেন এবং ২০২৬ সালের নির্বাচনে প্রবেশের অভিপ্রায় জানান। রাজনৈতিক বিশ্লেষকরা পরামর্শ দিয়েছিলেন যে টিভিকে পার্টি অদূর ভবিষ্যতে অন্যান্য প্রতিবেশী রাজ্যে তাদের নাগাল প্রসারিত করতে পারে। বিজয় ২০১৯ সালের নাগরিকত্ব (সংশোধনী) আইনকে "অগ্রহণযোগ্য" বলে অভিহিত করেছেন কারণ এটি জাতির সামাজিক ও ধর্মীয় সম্প্রীতিকে ব্যাহত করবে।   দলের নেতা  থাম্ব প্রতিষ্ঠাতা ও প্রথম প্রধান হলেন বিজয়।   আরো দেখুন    ভারতের রাজনীতি  ভারতে নির্বাচন  তামিলনাড়ুর রাজনীতি  তামিলনাড়ুতে নির্বাচন  পুদুচেরিতে নির্বাচন  ভারতের রাজনৈতিক দলের তালিকা  তামিলনাড়ুর রাজনৈতিক দলের তালিকা   তথ্যসূত্র    বহিঃসংযোগ    ফেসবুকে টিভিকে  বিষয়শ্রেণী:ভারতের সমাজতান্ত্রিক দল বিষয়শ্রেণী:তামিলনাড়ুর রাজ্য রাজনৈতিক দল বিষয়শ্রেণী:পুদুচেরির রাজ্য রাজনৈতিক দল বিষয়শ্রেণী:২০২৪-এ প্রতিষ্ঠিত রাজনৈতিক দল বিষয়শ্রেণী:যাচাইকরণ ব্যর্থ হওয়াসহ নিবন্ধ বিষয়শ্রেণী:উৎসবিহীন তথ্যসহ সকল নিবন্ধ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  মাসুম-আল-হাসান (আলাপ) ০৬:২৪, ৮ এপ্রিল ২০২০ (ইউটিসি) হাক্কানী জামে মসজিদ   – (অপসারণের প্রস্তাবনা দেখুনলগ দেখুন) () উল্লেখযোগ্য প্রমাণে তথ্যসূত্র নেই এবং ঐতিহাসিক কোনো স্থাপনা বা প্রতিষ্ঠান হিসেবে উল্লেখযোগ্যতা প্রমাণিত নয়।  দেলোয়ার (✉) • ১৯:২০, ২২ মার্চ ২০২০ (ইউটিসি)  অপসারণ করা হোক উল্লেখযোগ্য কোন স্থাপনা নয়।~ইসমাইল (আলাপ) ১৬:৪০, ২৩ মার্চ ২০২০ (ইউটিসি)  অপসারণ করা হোক উল্লেখযোগ্যতা প্রমাণের জন্য যথেষ্ট পরিমাণ তথ্য ও তথ্যসূত্র নেই। — রিয়াজ (আলাপ) ১৮:৩২, ২৩ মার্চ ২০২০ (ইউটিসি)  অপসারণে । উল্লেখযোগ্য কোনো স্থাপনা নয়। --IqbalHossain (আলাপ) ১৩:৪৪, ৩১ মার্চ ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
উরুগুয়েতে বৌদ্ধধর্ম জনসংখ্যার ০.১% এরও কম (প্রায় ১০০০ জন) পালন করেন। এখানে বেশ কয়েকটি শাখা রয়েছে: তিব্বতি বৌদ্ধধর্ম ( ডায়মন্ড ওয়ে এবং চাগদুদ গোঁপা ), থেরবাদ, সোতো জেন, নিচিরেন বৌদ্ধধর্ম ( সোকা গাক্কাই )।  ২০ শতকে বেশ কয়েকটি প্রতিষ্ঠান প্রতিষ্ঠিত হয়েছিল: ধর্মীয় সাংস্কৃতিক নাগরিক সমিতি ধাম্মা, হীরকপথ বৌদ্ধ কেন্দ্র, ছাগদাদ গোম্পা হিস্পানোআমেরিকা।  সবচেয়ে আকর্ষণীয় স্থানগুলির মধ্যে একটি হল লাভালেজা বিভাগের পাহাড়ে অবস্থিত চাগদুদ গোনপা সেঙ্গে জং তিব্বতি বৌদ্ধ মন্দির। তথ্যসূত্র   বিষয়শ্রেণী:দেশ অনুযায়ী বৌদ্ধধর্ম বিষয়শ্রেণী:দক্ষিণ আমেরিকায় বৌদ্ধধর্ম বিষয়শ্রেণী:উরুগুয়ে
স্যাক্সুয়াল স্প্যারো, দ্বিপদ নাম প্যাসার এমোডেনড্রি, চড়ুই পাখির পরিবার প্যাসারিডির অন্তর্ভুক্ত প্যাসারিন জাতের পাখি। এদেরকে মধ্য এশিয়ায় পাওয়া যায়। এরা লম্বায় ১৪-১৬ সেমি এবং ওজনে ২৫-৩২ গ্রাম। বৃহত্তম চড়ুই পাখিদের মধ্যে এরা অন্যতম।  শ্রেণীবিন্যাস স্যাক্সুয়াল স্প্যারোর প্রজাতি নাম থেকে এদের মরুর বাসস্থানের কথা প্রকাশিত হয়। নামটি এসেছে এমোডেনড্রন (স্যান্ড একাশিয়া ট্রি) থেকে যা গ্রীক এমোস (বালি) এবং ডেনড্রন (গাছ) থেকে এসেছে। ইংরেজি নামের স্যাক্সুয়াল অংশ এসেছে স্যাক্সুয়াল গাছ থেকে যে গাছের সংগে এরা ওতপ্রোত ভাবে জড়িয়ে আছে।  বর্ণনা এরা বড় আকারের চড়ুই পাখি। দৈর্ঘ্যে ১৪-১৬ সেমি এবং ওজনে ২৫-৩২ গ্রাম। এদের ডানার বিস্তৃতি ৭.১-৮.১ সে.মি.।  সাধারণত পুরুষ চড়ুই পাখিদের ডানা বড় হয়। লেজের দৈর্ঘ্য ৬.৩-৬.৯৫ সে.মি। অন্যান্য চড়ুই পাখিদের মত এরাও খুব দ্রুত উড়তে পারে।  আবাস্থল মধ্য এশিয়ার প্রত্যন্ত অঞ্চলে এই চড়ুইপাখি বাস করে। মরুভুমির মধ্যে এদেরকে পাওয়া যায়, বিশেষ করে নদী এবং জলাধারের কাছে। এদেরকে স্যাক্সুয়াল, পপলার অথবা টামারিক্স গাছের ঝোপে পাওয়া যায়। অনেক সময় এদেরকে শষ্যক্ষেতে পাওয়া যায়, বিশেষ করে শীত মৌসুমে।  তথ্যসূত্র  বহিঃসংযোগ   Saxaul sparrow at the Internet Bird Collection Saxaul sparrow  at Birds of Kazakhstan Recording of the saxaul sparrow's song Saxaul sparrow  at Oriental Bird Images  বিষয়শ্রেণী:মধ্য এশিয়ার পাখি বিষয়শ্রেণী:চড়ুইপাখি বিষয়শ্রেণী:জন গুল্ড কর্তৃক নামকরণকৃত ট্যাক্সা বিষয়শ্রেণী:১৮৭২-এ বর্ণিত পাখি বিষয়শ্রেণী:মঙ্গোলিয়ার পাখি
নুহ আলী সালমান আল-কুদা (১৯৩৯ - ১৯ ডিসেম্বর ২০১০) একজন জর্ডানের মুসলিম পণ্ডিত এবং ২০০৭ থেকে ২০১০ সাল পর্যন্ত জর্ডানের প্রধান মুফতি ছিলেন।   কর্মজীবন  কুদাহ ১৯৩৯ সালে আজলুনের আইন জানাতে জন্মগ্রহণ করেন।[ তথ্যসূত্র প্রয়োজন ] তিনি ১৯৫৪ সালে ইসলামি স্কুলে পড়াশোনা করার জন্য সিরিয়া যান এবং ১৯৬৫ সালে দামেস্ক বিশ্ববিদ্যালয়ের পবিত্র আইন কলেজ থেকে ডিগ্রি অর্জন করেন। জর্ডানে ফিরে আসার পর তিনি জর্ডানের সশস্ত্র বাহিনীতে যোগদান করেন এবং ১৯৭২ সালে প্রতিষ্ঠানের মুফতি হন। তিনি মিশরে তার পড়াশোনা চালিয়ে যান এবং ১৯৮০ সালে তিনি কায়রোর আল-আজহার বিশ্ববিদ্যালয় থেকে স্নাতকোত্তর ডিগ্রি অর্জন করেন।[ তথ্যসূত্র প্রয়োজন ] সৌদি আরবের রিয়াদের ইমাম মুহাম্মদ ইবনে সৌদ ইসলামিক বিশ্ববিদ্যালয় থেকে তিনি ১৯৮৬ সালে ডক্টরেট ডিগ্রি অর্জন করেন।   ধর্মীয় দক্ষতার পাশাপাশি তিনি ১৯৯৬ থেকে ২০০১ সাল পর্যন্ত ইরানে জর্ডানের রাষ্ট্রদূত হিসেবেও দায়িত্ব পালন করেন।  ২০০৭ সালের ২৮ ফেব্রুয়ারি রাজকীয় ডিক্রির মাধ্যমে তিনি জর্ডানের গ্র্যান্ড মুফতি নিযুক্ত হন।  ২০০৭ সালের অক্টোবরে তিনি মুসলিম ও খ্রিস্টান সম্প্রদায়ের মধ্যে শান্তি প্রতিষ্ঠার আহ্বান জানিয়ে খ্রিস্টান নেতাদের উদ্দেশ্যে লেখা "আ কমন ওয়ার্ড বিটুইন আস অ্যান্ড ইউ" নামক খোলা চিঠিতে ১৩৮ জন মুসলিম স্বাক্ষরকারীদের একজন ছিলেন।  ২০১০ সালের ২৩ ফেব্রুয়ারি তিনি পদত্যাগ করেন। তার স্থানে আব্দুল করিম খাসাওনেহ আসেন।    মৃত্যু  ১৯ ডিসেম্বর ২০১০ তারিখে কুদাহ মারা যান এবং একই দিনে তাকে দাফন করা হয়।  আজলুন প্রদেশের রাস মুনিফে তার সমাধিতে হাজার হাজার মানুষ উপস্থিত ছিলেন বলে জানা গেছে। বেশ কয়েকজন রাজনীতিবিদ ও নেতা কুদাহ গোত্রের প্রতি সমবেদনা জানাতে গিয়েছিলেন। আগতদের মধ্যে ছিলেন প্রিন্স গাজী বিন মুহাম্মদ, প্রধানমন্ত্রী সামির রিফাই, হাউস স্পিকার ফয়সাল আল-ফায়েজ, স্বরাষ্ট্রমন্ত্রী সাদ হায়েল সরুর এবং জয়েন্ট চিফস অফ স্টাফের প্রাক্তন চেয়ারম্যান মাশাল মোহাম্মদ আল-জাবেন। তার মৃত্যুর কিছুকাল পর আম্মানের বিশ্ব ইসলামী বিজ্ঞান ও শিক্ষা বিশ্ববিদ্যালয়ের শরিয়া ও আইন অনুষদ তার নামে নামকরণ করা হয়  কুদাসের মৃত্যুর পর, তার পুত্র এবং প্রাক্তন মন্ত্রী মোহাম্মদ কুদা, নূহ কুদাহর অনুসারীদের সাথে মিলে শেখ নূহ রিফাদাহ সোসাইটি প্রতিষ্ঠা করেন। এই সংস্থাটি জর্ডানের দারিদ্র্য দূরীকরণের চেষ্টা করে।   তথ্যসূত্র   বিষয়শ্রেণী:২০১০-এ মৃত্যু বিষয়শ্রেণী:১৯৩৯-এ জন্ম বিষয়শ্রেণী:২১শ শতাব্দীর ইসলাম ধর্মীয় নেতা বিষয়শ্রেণী:ইমাম মুহাম্মদ ইবনে সৌদ ইসলামি বিশ্ববিদ্যালয়ের প্রাক্তন শিক্ষার্থী বিষয়শ্রেণী:আল-আজহার বিশ্ববিদ্যালয়ের প্রাক্তন শিক্ষার্থী বিষয়শ্রেণী:দামেস্ক বিশ্ববিদ্যালয়ের প্রাক্তন শিক্ষার্থী বিষয়শ্রেণী:শাফিঈ ব্যক্তি বিষয়শ্রেণী:আশআরি ব্যক্তি
অমিত শর্মা (জন্ম: ১১ সেপ্টেম্বর ১৯৯৮) হলেন একজন ভারতীয় ইউটিউবার, যিনি ভারতের রাজস্থানের আলওয়ার জেলার বাসিন্দা। তিনি তার ইউটিউব চ্যানেল ক্রেজি এক্সওয়াইজেড (পূর্বে ব্লেড এক্সওয়াইজেড নামে পরিচিত ছিল)-এর জন্য পরিচিত, যেখানে তিনি ২০১৭ সাল থেকে পরীক্ষা-নিরীক্ষা, লাইফ হ্যাক এবং বিনোদনমূলক ভিডিও আপলোড করেন।   বিষয়বস্তু  শর্মার ভিডিওগুলিতে মূলত "বৈজ্ঞানিক পরীক্ষা-নিরীক্ষা" এবং প্রাঙ্ক (দুষ্টুমি) দেখানো হয়, যার মধ্যে উল্লেখযোগ্য কয়েকটি হলো:  বাইকের সামনের চাকা স্টিলের ড্রাম দিয়ে প্রতিস্থাপন  গাড়িতে ১ লক্ষ পটকা লাগিয়ে বিস্ফোরণ  জল দিয়ে ইট, ফল এবং সবজি কাটা  ভারতীয় রেলওয়ে-এর একটি পুরো ট্রেন বুক করা  ২৪ ঘন্টার জন্য গাড়ি থেকে বের না হওয়ার চ্যালেঞ্জ  ২ সেকেন্ডে ঘণ্টায় ১০০ কিলোমিটার গতি অর্জন  একসঙ্গে ১০০০ আতশবাজি ফাটানো  সব গ্রাহকদের বিনামূল্যে পেট্রোল দেওয়ার প্রস্তাব  রোড রোলার দিয়ে বাইক চূর্ণ করা  বন্ধুদের ৭ লক্ষ টাকার আইফোন উপহার  ২৪ ঘন্টা ঘুমানো  দেড় লক্ষ ১ টাকার কয়েন দিয়ে আইফোন ১৪ কেনার চেষ্টা  আরও দেখুন   ইউটিউবারদের তালিকা  তথ্যসূত্র    বহিঃসংযোগ  বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় ইউটিউবার বিষয়শ্রেণী:ডিআইওয়াই ইউটিউবার বিষয়শ্রেণী:রাজস্থানের ব্যক্তি
right|100px|গুরুদুয়ারা নানকশাহী, ঢাকা ...গুরুদুয়ারা নানকশাহী, ঢাকা বাংলাদেশের আরও ৯ থেকে ১০টি গুরুদুয়ারার মধ্যে বৃহত্তম এবং গুরুদুয়ারাটি সকল ধর্মের মানুষের প্রবেশের জন্য উন্মুক্ত? ...১৯৬২ সালের চীন-ভারত যুদ্ধের পর তিব্বতের যুবকদের নিয়ে গঠিত স্পেশাল ফ্রণ্টিয়ার ফোর্স বাংলাদেশের স্বাধীনতা যুদ্ধে অংশগ্রহণ করে? ...নৌকায় ভিড় করে চরে আর নিজ দেশের পতাকা উড়িয়ে ভারত ও বাংলাদেশের মানুষ ইছামতি নদীতে দুর্গাপূজার সময় প্রতিমা বিসর্জন দেন? ...ফাস্ট ফুড শব্দটি মারিয়াম-ওয়েবস্টার অভিধানে অন্তর্ভুক্ত হওয়ার মাধ্যমে, ১৯৫১ সালে সর্বপ্রথম পরিচিতি লাভ করে? ...ঢাকার আর্মেনী সম্প্রদায় বাংলাদেশের শিক্ষায় বিশেষ অবদান রেখেছিল এবং গুরুত্বপূর্ণ স্থাপত্য শাহবাগ ও বঙ্গভবনের বাগানের মালিক ছিল?